Diari Oficial de la Generalitat Valenciana


Sumari del DOGV 7521, del 08-05-2015 (2015/4050)

RESOLUCIÓ de 27 d'abril de 2015, de la Direcció General d'Avaluació Ambiental i Territorial, per la qual s'ordena la publicació de la resolució complementària a la declaració d'impacte ambiental corresponent a l'expedient 90/14-AIA Villar del Arzobispo.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4050


Data del document
:   27-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Villar del Arzobispo
    * impacte ambiental

RESOLUCIÓ de 27 d'abril de 2015, de la Direcció General d'Avaluació Ambiental i Territorial, per la qual s'ordena la publicació de la resolució complementària a la declaració d'impacte ambiental corresponent a l'expedient 90/14-AIA Villar del Arzobispo. [2015/4050]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la resolució complementària a la declaració d'impacte ambiental, resolc:  
  
Únic  
Publicar en el Diari Oficial de la Comunitat Valenciana la resolució complementària corresponent a l'expedient 90/14-AIA Villar del Arzobispo.  
  
«Resolució complementària a declaració d'impacte ambiental  
  
Expedient: 90/14-AIA.  
Títol: Explotació de bestiar porcí d'engreix.  
Promotor: Vicente Julián Oro Zanón.  
Autoritat substantiva: Ajuntament de Villar del Arzobispo.  
Localització: parcel·les 455 i 456 del polígon 8 Villar del Arzobispo (València).  
  
Antecedents  
El 15 de gener de 2015, la Direcció General d'Avaluació Ambiental i Territorial va emetre declaració d'impacte ambiental favorable amb condicionants relativa al projecte d'explotació de bestiar porcí d'engreix a ubicar en les parcel·les 455 i 456 del polígon 8 de Villar del Arzobispo, província de València, el promotor del qual és Vicente Julián Oro Zanón.  
La majoria dels condicionants es referien a l'execució del projecte i al funcionament de l'explotació. No obstant això, respecte a la gestió dels purins i a la integració visual de la granja, s'exigia que, en el termini d'1 mes des de la recepció de la notificació de la resolució, es remetera a la Direcció General d'Avaluació Ambiental i Territorial documentació addicional, que en el cas de la gestió dels purins seria objecte d'una resolució complementària.  
El 27 de gener de 2015, el promotor del projecte va rebre la notificació que acompanyava la resolució de declaració.  
El 28 de febrer de 2015, va tindre entrada en la Conselleria d'Infraestructura, Territori i Medi Ambient un escrit remés per l'Ajuntament de Villar del Arzobispo que adjuntava documentació tècnica aportada pel promotor a fi de complir els condicionants imposats en la declaració d'impacte ambiental.  
Resolució dels condicionants imposats en la declaració d'impacte ambiental proposada pel promotor.  
A continuació s'exposa la proposta del promotor respecte als dos condicionants previs a l'execució del projecte que es van exigir per a donar validesa a la declaració d'impacte ambiental, a saber: pla de gestió de purins i proposta d'integració visual.  
a) Pla de gestió de purins.  
  
Primer: S'adjunten nous contractes amb agricultors referents a parcel·les diferents de les compromeses prèviament.  
  
Polígon Parcel·la Municipi Cultiu   
actual Superfície (m²)  
32 371 Andilla Vinya 6.011  
9 11 Casinos Vinya 8.436  
3 953 Llíria Vinya 4.811  
3 189 Villar del Arzobispo Vinya 10.407  
4 1.106 Villar del Arzobispo Vinya 12.100  
4 1.183 Villar del Arzobispo Vinya 2.400  
4 1.184 Villar del Arzobispo Vinya 2.600  
4 1.185 Villar del Arzobispo Vinya 6.200  
4 1.186 Villar del Arzobispo Vinya 5.100  
7 573 Villar del Arzobispo Oliverar 4.450  
9 152 Villar del Arzobispo Vinya 7.300  
10 220 Villar del Arzobispo Caqui 3.550  
10 314 Villar del Arzobispo Vinya 13.918  
  
  
Respecte a les parcel·les enumerades en la taula II de la declaració d'impacte ambiental, l'admissibilitat del qual es trobava compromesa pel pendent de la parcel·la, s'aporten compromisos addicionals d'aplicació de pràctiques de minimització de l'erosió o de soterrament de purins corresponents a les següents parcel·les.  
  
Polígon Parcel·la Recintes Municipi Cultiu actual Superfície (m²)  
7 257 (a-b) 7-6-8-6-5 Bugarra garrofera secà 8.695  
5 25 1 Losa del Obispo garrofera secà 728  
5 498 1 Losa del Obispo garrofera secà 3.589  
6 424 2 Losa del Obispo garrofera secà 3.194  
9 213 4 Villar del Arzobispo ametler secà 24.763  
  
  
Segon: La documentació inclou una taula amb el resum de superfícies destinades a cada cultiu i una altra amb el règim de necessitats d'aportació de nitrogen per cultiu.  
  
Cultiu Sup. SIGPAC (ha)  
Garrofera  
Ametler  
Olivera/Ametler/Garrofera  
Olivera  
Sembra  
Vinya  
Taronger  
Prunera japonesa  
Nectarina  
Albercoc/Bresquilla  
Bresquilla  
Caqui 8,337  
10,992  
2,729  
2,522  
1,482  
13,809  
0,684  
0,834  
1,065  
2,869  
5,737  
0,370  
  
  
  
Quantitats mensuals d'aplicació de purí, en m³/ha, per tipus de cultiu:  
  
Per a les 1,482 ha de terreny destinat a sembra s'aplicarà el purí en un adob de fons previ a la sembra, amb una dosi màxima de 170 kgN/ha.  
La documentació també indica que els dos cicles d'engreixament anuals de l'explotació ramadera es desenrotllaran aproximadament entre maig i setembre el primer, amb buit sanitari a l'octubre, i entre novembre i març el segon, amb buit sanitari a l'abril.  
b) Proposta d'integració visual:  
Es proposa utilitzar per a la barrera visual com a espècie l'olivera (Olea europaea). La barrera visual, situada en el lateral este de l'explotació, estarà formada per 8 exemplars en línia separats 7 m entre si.  
El règim de cultiu serà en secà, amb fertilització d'acord amb la que es realitza en la zona.  
La poda de formació serà la mínima indispensable per a assegurar un desenrotllament ràpid de la barrera. Posteriorment es realitzarà una poda bianual, amb aclarida de branques i xupladors en els anys de «no poda».  
Consideracions ambientals  
Analitzada la documentació aportada pel promotor, es comprova que:  
1r Pla de gestió de purins.  
- Primer: els nous contractes amb agricultors referents a parcel·les diferents de les compromeses prèviament suposen una superfície addicional de 8,73 ha.  
Per mitjà de compromisos addicionals d'aplicació de pràctiques de minimització de l'erosió o de soterrament de purins, es justifica una superfície de 1,725 ha corresponent a parcel·les incloses en la taula II de la declaració d'impacte ambiental, l'admissibilitat del qual es trobava compromesa pel pendent.  
En definitiva, a més de les 43,531 ha admissibles per a l'aplicació agronòmica de purins a cultius segons la declaració d'impacte ambiental emesa el 15 de gener de 2015, es disposa de 10,455 ha addicionals, que superen les 5,469 ha exigides en la mencionada declaració d'impacte ambiental.  
- Segon: s'aporten les taules exigides relatives a superfícies de cultius i dosi de purí a incorporar al terreny segons dates i cicles d'engreixament amb indicació de moments de buit sanitari.  
- Tercer: no es justifica la suficiència de la capacitat de la bassa de purins proposada. En conseqüència, s'han realitzat els càlculs següents:  
  
a) Balanç de purins de l'explotació acumulat per a diversos anys de funcionament a fi de detectar la màxima acumulació en l'explotació.  
  
Ha resultat que a partir del segon any es repetixen els balanços, i que per al moment de màxima acumulació de purí en l'explotació per impossibilitat d'aplicació a camp (febrer), la capacitat d'emmagatzematge total de l'explotació és insuficient.  
En l'esmentat mes de febrer s'acumularan aproximadament 710 m³ de purins en l'explotació, per la qual cosa considerant la capacitat de les trapes de dejeccions (576 m³), es requerix una bassa amb un volum mínim de 144 m³.  
b) Acumulació de purins en l'explotació en els períodes de buit sanitari, en què l'emmagatzematge haurà de realitzar-se íntegrament en la bassa de purins exterior.  
Dels càlculs es desprén que el període de buit sanitari amb major quantitat de fem acumulada és abril, amb 74 m³.  
D'acord amb això, el promotor haurà de revisar els seus càlculs i dissenyar una bassa de purins amb una capacitat mínima de 144 m³.  
2n Proposta d'integració visual.  
L'alternativa de barrera visual a base d'oliveres proposada pel promotor es considera adequada per a aconseguir l'objectiu de minimitzar l'impacte visual de l'activitat en l'entorn.  
La proposta del titular indica les operacions de manteniment necessàries per a garantir la permanència dels efectes de la mesura correctora, que s'inclouen textualment en el programa de vigilància ambiental, tal com exigia la resolució de 15 de gener de 2015.  
Per tot això, fent ús de les facultats que tinc legalment atribuïdes, formule la següent resolució complementària de declaració d'impacte ambiental:  
  
Primer  
Estimar acceptable, només als efectes ambientals el pla de gestió de purins del projecte d'explotació de bestiar porcí d'engreix, promogut per Vicente Julián Oro Zanón, que s'ubicarà en les parcel·les 455 i 456 del polígon 8, en el terme municipal de Villar del Arzobispo (València), sempre que es desenrotlle d'acord amb el que establix l'estudi d'impacte ambiental, el projecte tècnic i la resta de documentació aportada, així com el següent condicionant, complementari als establits en la declaració d'impacte ambiental de 15 de gener de 2015.  
  
- La bassa exterior d'emmagatzematge de purins es dimensionarà per a aconseguir una capacitat mínima de 144 m³.  
  
Segon  
Notificar a les persones interessades que contra esta resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 30 de març de 2015.- El director general d'Avaluació Ambiental i Territorial: Juan Giner Corell.»  
  
València, 27 d'abril de 2015.- El director general d'Avaluació Ambiental i Territorial: Juan Giner Corell.